สรุปหุ้นขึ้นแรง-ลงแรงมีประเด็นหนุนประจำวันนี้
สรุปหุ้นขึ้นแรง-ลงแรงมีประเด็นหนุนประจำวันนี้
21 ต.ค. 2558

“ข่าวหุ้นธุรกิจออนไลน์” ได้ทำการคัดเลือกและสรุปความเคลื่อนไหวของราคาหุ้นที่มีการเปลี่ยนแปลง ทั้งรูปแบบราคาที่มีการปรับตัวขึ้นแรงและราคาร่วงแรงในระหว่างวัน โดยมีปัจจัยพื้นฐานที่ส่งผลต่อราคาหุ้นนั้นๆ เพื่อประกอบเป็นข้อมูลให้นักลงทุนในการรับข้อมูลรวมถึงการตัดสินใจในการลงทุน
สำหรับหุ้นที่ขึ้นแรงประจำวันนี้ (21 ต.ค.) ได้แก่
ราคาหุ้น บริษัท มาสเตอร์คูล อินเตอร์เนชั่นแนล จำกัด (มหาชน) หรือ KOOL ปิดตลาดวันนี้ราคาอยู่ที่ 2.32 บาท บวก 0.26 บาท หรือ 12.61% มูลค่าการซื้อขาย 376.16 ล้านบาท บล.ทรีนีตี้ แนะนำ “ซื้อ” KOOL ด้วยราคาเป้าหมายปี 2559 ที่ 2.50 บาท ประเมิน ณ สิ้นปี 2558 บริษัทฯ จะมีรายได้รวมราว 648 ล้านบาท และอัตรากำไรขั้นต้นที่ 43.4%  ซึ่งจะส่งผลให้คาดว่ามีกำไรสุทธิอยู่ที่ 45 ล้านบาท เติบโต 43.4% จากปีก่อน
ราคาหุ้นบริษัท ซังโกะ ไดคาซติ้ง (ประเทศไทย) จำกัด (มหาชน) หรือ SANKO ปิดตลาดวันนี้อยู่ที่ 1.90 บาท บวก 0.20 บาท หรือ 11.76% สูงสุดที่ 2.18 บาท ต่ำสุดที่ 1.82 บาท มูลค่าซื้อขายที่ 533.74 ล้านบาท ขณะที่ดัชนีตลาดหุ้นไทยโดยรวมลบ 0.22%
 
สำหรับหุ้นที่ลงแรงประจำวันนี้ (21 ต.ค.) ได้แก่
ราคาหุ้น บริษัท ยูเรกา ดีไซน์ จำกัด (มหาชน) หรือ UREKA ปิดตลาดวันนี้อยู่ที่ 1.46 บาท ลบ 0.17 บาท หรือ 10.43% มูลค่าการซื้อขาย 13.42 ล้านบาท 
ด้านราคาหุ้น บริษัท ฟิลเตอร์ วิชั่น จำกัด (มหาชน) หรือ FVC ปิดตลาดวันนี้อยู่ที่ 4.84 บาท ลบ 0.21 บาท หรือ 4.16% มูลค่าการซื้อขาย 19.52 ล้านบาท  หลัง FVC,FVC-W1 และ UREKA ,UREKA-W1 เป็นหลักทรัพย์ที่เข้าข่ายมาตรการกำกับการซื้อขายระดับ 1 : Cash Balance เริ่มวันที่ 21 ต.ค. 2558 สิ้นสุดวันที่ 10 พ.ย. 2558
 
ทั้งนี้ ราคาหุ้นที่ข่าวหุ้นออนไลน์ได้ทำการสรุปมานั้น เป็นเพียงการสรุปตามความเคลื่อนไหวของราคาประจำวันที่มีการเปลี่ยนแปลง รวมทั้งมีปัจจัยพื้นฐานที่คาดว่าจะส่งผลกระทบหรือหนุนราคาหุ้นนั้นๆ เพื่อเป็นข้อมูลในการตัดสินใจ และมิได้เป็นการชี้นำ หรือเสนอแนะให้ซื้อหรือขายหลักทรัพย์ใดๆ การตัดสินใจซื้อหรือขายหลักทรัพย์ใดๆ ของผู้อ่าน ไม่ว่าจะเกิดจากการอ่านบทความในเอกสารนี้หรือไม่ก็ตาม ล้วนเป็นผลจากการใช้วิจารณญาณของผู้อ่าน
 